钦定古今图书集成/明伦汇编/闺媛典/第198卷 > 刘邦周妻佘氏
## 钦定古今图书集成/明伦汇编/闺媛典/第198卷 > 刘邦周妻佘氏

按《南陵县志》：“佘氏，刘邦周妻。年十七适周，生二女一
男俱殇。年二十三周亡，氏屏绝汤食，几死复生。居十
四年，叔生子国，氏抚之为后，冻馁濒死，甘之无怨。国
娶俞氏，生一女又早丧，俞他适，氏仅与幼女孙相依。
迨女孙出字茕茕，独居十馀年，插棘补屋，常日晡不
食，挑野菜为羹，境愈苦而节愈励。卒年八十有四。孙”
婿朱懋华为之传。